**Când noaptea ...**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Al tău sincer legământ-

O lumină pe pământ!

A ta caldă primăvară-

O izbândă legendară!

...

Un astru răsări în calea mea,

O pasiune vibrândă

ce-o simțeam de mic copil în luna blândă-

O fărâmă de ceva.

Ceva sfânt și misterios,

Glas divin, tandru, duios,

O fărâmă de magie

Un fragment de veșnicie.

Croindu-ți calea-n cordul meu

Mi-ai sădit veșmânt de vară,

Încântat voi fi mereu

De-al tău cântec de vioară.

Trăind valsul gurii tale

Am simțit clipa din plin,

O secundă arzătoare

Ne-a legat acest destin.

Tu- crăiasa din legendele străvechi

Cum nici îngerii din cer nu au perechi,

O icoană pe-al meu cer aprins,

Cel dintâi și ultim vis.

Eu- un suflet călător

Pe pământ colindător,

Încântat de-al tău mister

Ce-mi dă aripi înspre cer.

O distanță între noi doi este!

O iluzie, o magie

Și chiar de-ar fi așa să fie,

Raza ta mă urmărește.

Căci a fost o simfonie,

O izbândă, reverie

Vara ce am petrecut-

O viață întreagă am fi putut.

O viață întreagă,

Un întreg pământ al nostru,

Chiar și-un soare, chiar și-o lună-

Își avea cu tine rostul.

Te rog, nu îmi spune, nu îmi spune că s-a terminat

Un așa vis minunat,

Nu mă părăsi, iubire,

Vino-ți, te implor, în fire!

Căci în suflet nemurire

Omul simplu n-are -

Viața-i scurtă și dispare,

Însă-n clipele trecute

Cu-al tău zâmbet petrecute

Moartea existență n-are.

Și chiar de-ai fi tu doar o stea,

O ispită din Eden

Al amorului blestem

S-ar răsfrânge asupra ta.

Iar atunci când noaptea ne va îndepărta,

În etern am să te-aștept

Căci nu există-n lume stea

Cu nume așa de cald, așa perfect.